Ռինգո Սթար

Ռինգո Սթար (անգլ.՝ Ringo Starr, հուլիսի 7, 1940(1940-07-07)[…], Welsh Streets, Liverpool, Լիվերպուլ, Լանկաշիր, Անգլիա, Միացյալ Թագավորություն), անգլիացի երաժիշտ, երգիչ, երգերի հեղինակ և դերասան, առանձնապես հայտնի որպես The Beatles-ի հարվածող։ Խմբի լուծարումից հետո վարում է հաջող սոլո-կարիերա։


== Վաղ տարիներ ==
1940 թվականի հուլիսի 7-ին հացթուխ Ռիչարդ Ստարկի և նրա կին՝ Էլսիի ընտանիքում որդի է ծնվում, որը հոր հետ շարունակում է հոր ավանդական աշխատանքը։ Ռինգոն հիվանդոտ երեխա է մեծանում․ տարրական դպրոցն ավարտելուց հետո նա մի ամբողջ տարի հիվանդանոցում է անց կացնում՝ որովայնամզի բորբոքման պատճառով, իսկ հետո երկու տարի բացակայում է դասերից թոքամզի բորբոքման պատճառով։ Այդ պատճառով Ռինգոն դպրոցը չի ավարտում։ 15 տարեկանում նա դառնում է երկաթգծային կայարանի կառավարիչ՝ Լիվերպուլի և Ուելսի միջև։ Ինչպես իր բոլոր հասակակիցները՝ նա ևս ամերիկյան նոր երգերի սիրահար էր, բայց սկզբում չէր երազում բեմական փառքի մասին։


== The Beatles-ի կազմում ==
1962 թվականի օգոստոսի 18-ին Ռինգոն պաշտոնապես մտնում է The Beatles-ի կազմի մեջ։ Սկզբում նա երգում էր Rory Storm and the Hurricanes բիթ-խմբում, որը այդ ժամանակ Լիվերպուլում համարվում էր The Beatles-ի գլխավոր մրցակիցը։
Ռինգոն կատարել է թմբուկ և հարվածային գործիքներ The Beatles-ի բոլոր երգերում բացառությամբ՝ «Within You Without You» (հնդկական հարվածողներ), «Back in the U.S.S.R.» (Փոլ Մաքքարթնի), Dear Prudence (Փոլ Մաքքարթնի), «The Ballad Of John And Yoko» (Փոլ Մաքքարթնի)։ Ռինգոն լիդ-վոկալ է կատարել բոլոր ալբոմներում, բացառությամբ՝ A Hard Day’s Night, Magical Mystery Tour և Let It Be։ Նա եղել է երկու երգերի հեղինակ, որոնք կատարվել են The Beatles ալբոմում («Octopus’s Garden» և «Don’t Pass Me By») և եղել է «What Goes On» երգի համահեղինակը։ Ռինգոյի ձայնը շատ անգամներ լսվել է ընդհանուր երգչախմբում և «Helter Skelter» երգի վերջնամասում, որտեղ նա գոռում էր․ «I’ve got blisters on my fingers» («Իմ ձեռքերին բշտիկներ կան»)։
Չնայած նրան, որ Ռինգոյի ձայնը The Beatles-ի ձայնագրություններում հազվադեպ է լսվում, նա խաղացել է The Beatles-ի ֆիլմերի գլխավոր դերերը։ Ենթադրվում է, որ Ռինգո Սթարը բոլոր չորս «բիթլներից» ունեցել է ամենաբարձր դերասանական տաղանդը։ The Beatles-ի քայքայումից հետո Ռինգո Սթարը խաղացել է ևս մի քանի ֆիլմերում։
1968 թվականին (այն ժամանակ, երբ խմբի անդամների փոխհարաբերությունները վատթար էին)՝ «Սպիտակ ալբոմի» թողարկման ժամանակ Փոլ Մաքքարթնին չի ցանկանում վիճաբանել Սթարի հետ և նրան անվանում է «պրիմիտիվ թմբկահար»։ Խմբի քայքայման ժամանակ նա նկարահանվում է ֆիլմերում և գովազդներում։


== Սոլո կարիերա ==

Խմբի պաշտոնական լուծարումից հետո, ինչպես բոլոր բիթլերը, այնպես էլ Ռինգո Սթարը՝ սկսում են պատրաստել սոլո նյութ, որը 20-50-ական թվականներին թողարկվում է «Sentimental Journey» քավեր ժողովածուի տեսքով։ 70-ականների վերջում՝ Ջոնի, Փոլի և Ջորջի դեբյուտից հետո, Ռինգոյի դեբյուտը քննարկվում է, որպես անհաջող դեբյուտ։ 70-ականներին նա մի քանի երաժիշտների օգնությամբ (ավելի շատ Ջորջ Հարրիսոնի) նա կարողանում է թողարկել շատ հաջող ալբոմներ։
1971 թվականին Ռինգոն ընդունում է «Բանգլադեշի համար համերգի» հրավերը և երգում է այնպիսի հայտնի երգիչների հետ, ինչխպիսիք են՝ Բոբ Դիլանը, Էրիկ Կլեպտոնը, Ջորջ Հարրիսոնը, Բիլլի Պրեստոնը, Լեոն Ռասսելը և Badfinger-ը։
1983 թվականին անգլիական և ամերիկական ձայնագրման կենտրոնները նրան մերժում են, երբ ուզում էր թողարկել իր Old Wave ալբոմը։ Նա հաջորդը սկավառակ է թողարկում Կանադայում, Բրազիլիայում և Գերմանիայում։ Այնուհետև նրան դադարում են զանգահարել հայտնի լրագրողները և ռեկորդային ընկերությունների ներկայացուցիչները։ Ամեն ինչ ավարտվեց այն ժամանակ, երբ Ռինգոն և նրա երկրորդ կինը՝ Բարբարա Բախը, դարձան քրոնիկական ալկոհոլիկներ։ Ճիշտ է, հետո նրանք կարողանում են ազատվել ալկոհոլային կախվածությունից և վերադառնում են ակտիվ կյանքի։ 1989 թվականին թողարկվում է նրա լավ երգերի ժողովածուն՝ «Starr Struck»-ը, և հավաքում է աստղային անսամբլ՝ Բիլլի Պրեստոն, Դոկտոր Ջոն, Levon Helm, Ջո Ուոլշ, Nils Lofgren, Rick Danko, Clarence Clemons, Ջիմ Քելտներ, և մեկնում է շրջագայության Ամերիկայում, իսկ Ճապոնիայից հետո թողարկում է կենդանի ալբոմ և տեսաֆիլմ։ Անսամբլի կազմը մշտապես փոխվում էր, որ լինի ավանդական։
1998 թվականի օգոստոսին իր՝ All-Starr Band խմբի հետ, նա երկու համերգ է տալիս Ռուսաստանում՝ Մոսկվայում (Ռուսաստանի պետական կենտրոնական համերգասրահ) և Սանկտ Պետերբուրգում («Հոկտեմբերյան» համերգային սրահ)։ Դա պատմության մեջ առաջին անգամն էր, երբ «բիթլերից» ինչ-որ մեկը ոտք է դնում նախկին ԽՍՀՄ-ի տարածք։ 2011 թվականին Ռինգո Սթարը և All-Starr Band-ի հաջորդ տարբերակը եվրոպական ամառային շրջագայության ընթացքում համերգ են ունենում Մոսկվայում, Սանկտ Պերտերբուրգում, Կիևում և Ռիգայում։
2012 թվականի օգոստոսի 28-ին Celebritynetworth.com կայքը Ռինգո Սթարին հռչակում է աշխարհի ամենահարուստ հարվածող։ Նրա կարողությունը գնահատվում էր 300 միլիոն դոլար։


== Ընտանիք ==
Հայր՝ Ռիչարդ Սթարկը (1913-?), եղել է հացթուխ։
Մայր՝ Էլսի Սթարկի (1914-1987)։Հայրը և մայրը ամուսնացել են 1936 թվականին, բաժանվել են՝ 1943 թվականին։

Խորթ հայրը Հարրի Գրեյվզն էր՝ 1953 թվականի ապրիլի 17-ից։


== Անձնական կյանք ==
Առաջին կնոջ՝ Մորին Սթարկիի (1946 օգոստոսի 4, Լիվերպուլ - 1994 դեկտեմբերի 30 Սիեթլ, Վաշինգտոն) հետ ամուսնացել է 1965 թվականի հուլիսի 17-ին և նրանից ունեցել է երեք երեխա․
որդին՝ Զակ Սթարկին (Zachary Richard Starkey) (ծնվ․ 1965 թվականի սեպտեմբերի 13) եղել է թմբկահար։ 1996 թվականին դարձել է The Who խմբի անդամը, եղել է Oasis խմբի անդամը, ամուսնացել է 1985 թվականին հունվարի 22-ին՝ Սառա Մենիկայդսի հետ (Sarah Menikides),
թոռնուհի՝ Տատիա Սթարկի (Tatia Jayne Starkey) (ծնվ․ 1985 թվականի սեպտեմբերի 7-ին),
որդին՝ Ջեյսոն Սթարկին (ծնվ․ 1967 թվականի օգոստոսի 19) ամուսնացել է 1998 թվականին՝ Ֆլորայի հետ (Flora),
թոռնիկ՝ Լուի Սթարկի (Louie) (ծնվ․ 1999 թվականի հունիսին),
դուստր՝ Լի Սթարկի (Lee Parkin Starkey) (ծնվ․ 1970 թվականի նոյեմբերի 11),
Երկրորդ կին՝ Բարբարա Բախ, ամուսնացել է 1981 թվականի ապրիլի 27-ին։


== Սկավառակագրություն ==


=== Ստուդիական ալբոմներ ===
1970 - Sentimental Journey
1970 - Beaucoups of Blues
1973 - Ringo
1974 - Goodnight Vienna
1976 - Ringo’s Rotogravure
1977 - Ringo the 4th
1978 - Bad Boy
1981 - Stop and Smell the Roses
1983 - Old Wave
1992 - Time Takes Time
1998 - Vertical Man
1999 - I Wanna Be Santa Claus
2003 - Ringo Rama
2005 - Choose Love
2008 - Liverpool 8
2010 - Y Not
2012 - Ringo 2012
2015 - Postcards from Paradise


=== Ժողովածուներ ===
1975 - Blast From Your Past
1989 - Starr Struck։ Best of Ringo Starr, Vol. 2
2001 - The Anthology... So Far
2007 - Photograph։ The Very Best of Ringo Starr


=== Համերգային ալբոմներ ===
1989 - Ringo Starr and His All-Starr Band
1993 - Ringo Starr and His All Starr Band Volume 2։ Live From Montreux
1995 - Ringo Starr and His Third All-Starr Band-Volume 1
1998 - VH1 Storytellers
2002 - King Biscuit Flower Hour Presents Ringo & His New All-Starr Band
2003 - Extended Versions
2004 - Tour 2003
2006 - Ringo Starr and Friends
2007 - Live at the Soundstage


=== Մանկական ալբոմներ ===
1977 - Scouse the Mouse


== Ֆիլմագրություն ==
1964 - Դժվար օրվա գիշերը
1965 - Օգնություն
1967 - Շրջագայության կախարդակամն առեղծվածը
1968 - Դեղին սուզանավ (մուլտֆիլմ)
1968 - Քաղցր ատամներ
1969 - Հրաշագործը
1970 - Пусть будет так (վավերագրական)
1971 - Կույրը
1972 - Համերգ Բանգլադեշի համար (վավերագրական)
1973 - Ziggy Stardust and the Spiders from Mars (վավերագրական)
1975 - Տերևամանիա
1978 -
1981 - Քարայրի մարդը
1983 - Արքայադուստր Դեյզին
1984 - Բարև տվեք Բրոդ-սթրիթին
1985 - Ջուր (1985)
1985 - Ալիսան հրաշքների աշխարհում
1986 - To the North of Katmandu
2003 - Concert for George (վավերագրական)
2009 - Oh My God (վավերագրական)
2011 - Ջորջ Հարրիսոն․ կյանքը նյութական աշխարհում (վավերագրական)


== Ծանոթագրություններ ==


== Գրականություն ==
The BEATLES։ Иллюстрированный справочник / В. Ястребов, Ю. Герасимова, Н. Миронова. - Ульяновск։ РИА «Симбвестинфо», 1999. - 936 с.։ ил. - (Справочники от «Симбвестинфо») - ISBN 5-86174-011-9.


== Արտաքին հղումներ ==
«Ռինգո Սթարի պաշտոնական կայքը» 
Ռինգո Սթարի Ֆեյսբուքում
Ռինգո Սթարի էջը Յություբում
«Список песен и инструментов, на которых играл Ринго Старр в Битлз»։ Արխիվացված օրիգինալից 2012 թ․ նոյեմբերի 29-ին։ Վերցված է 2015 թ․ օգոստոսի 17 
«Ринго Старр обрел веру в Бога»։ Արխիվացված է օրիգինալից 2012 թ․ նոյեմբերի 29-ին։ Վերցված է 2015 թ․ օգոստոսի 17